Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 462

10. évfolyam Évi óraszám: 111 óra Gondolkodási módszerek Fejlesztési feladatok, tevékenységek Tartalom A továbbhaladás feltételei Konkrét halmazok és halmazműveletek segítségével a halmazszemlélet fejlesztése. A megismert számhalmazok. Véges és végtelen halmazok. Ponthalmazok. Halmazműveletek: unió, metszet, részhalmaz. Szemléltetés halmazábrán, számegyenesen, koordináta-rendszerben. Gyakorlottság az összes eset rendszerezett felsorolásában, áttekintésében. Kombinatorikai feladatok: az összes eset áttekintése, sorba rendezése és kiválasztása néhány elem esetén. Néhány elem összes lehetséges sorrendjének előállítása. Számtan, algebra Fejlesztési feladatok, tevékenységek Tartalom A továbbhaladás feltételei A hatványozás fogalmának célszerű kiterjesztése, permanenciaelv. A nulla és a negatív egész kitevős hatvány fogalma. A számok normálalakja. A számok normálalakjának biztos ismerete. A zárójelek szerepe, felbontása, a szaknyelv értő használata. Algebrai egész kifejezések azonos átalakításai. Nevezetes azonosságok, két tag négyzete, két tag négyzetének különbsége, szorzattá alakítások. Ezen azonosságok alkalmazása igen egyszerű algebrai törtekkel való műveleteknél. Függvényszemlélet az algebrában, a számolási készség fejlesztése. Egyszerűbb esetekben a helyettesítési érték kiszámítása. Helyettesítési értékek kiszámítása. Az egyenletek ellenőrzésével az önellenőrző képesség fejlesztése. Elsőfokú egyenletek, egyszerű törtes egyenletek és elsőfokú kétismeretlenes egyenletrendszerek. Konkrét, egész együtthatós másodfokú egyenletek megoldása. Elsőfokú egyenletek biztos megoldása. Értő, elemző szövegolvasás és gyakorlottság a szöveges feladatok megoldásában. A mindennapi gyakorlatban előforduló szöveges feladatok megoldása. A gyakorlati életben fellépő kamatszámítási feladatok. Kamatos kamat számítása. Függvények, sorozatok Fejlesztési feladatok, tevékenységek Tartalom A továbbhaladás feltételei A függvények jellemzőinek felismerése a grafikonon. A másodfokú függvény ábrázolása és jellemzése a grafikon alapján. Az abszolútérték-függvény. Normálparabola. A feladatok különböző megoldási lehetőségeinek felismerése. Egyenletek, egyenlőtlenségek megoldása grafikusan. Összefüggések felismerésével a függvényszemlélet fejlesztése. A szögfüggvények fogalma (hegyesszög esetén). A hegyesszögek szögfüggvényeinek felismerése. 2000/95/II. szám Geometria Fejlesztési feladatok, tevékenységek Tartalom A továbbhaladás feltételei Tájékozottság a megismert síkidomok tulajdonságaiban. A háromszögekkel, négyszögekkel, sokszögekkel, körrel kapcsolatos fogalmak kiegészítése, rendszerezése; egyszerű szerkesztések. Gyakorlottság a körző és vonalzó használatában. A szimmetriák felismerése és tulajdonságainak alkalmazása a háromszögek és négyszögek vizsgálatában, az esztétikai érzék fejlesztése. Az egybevágósági transzformációk rendszerezése. A háromszögek egybevágóságának alapesetei. Tengelyesen és középpontosan szimmetrikus alakzatok felismerése. Egyszerű háromszög-szerkesztési feladatok. Középpontosan hasonló síkidomok, a tulajdonságok alkalmazása. A hasonlósági transzformáció, a háromszögek hasonlóságainak alapesetei. A hasonlóság alkalmazása gyakorlati számítási és szerkesztési feladatokban. A hasonlóság gyakorlati alkalmazásai. A szabályszerűségek felismerése, megfogalmazása, a kommunikációs készség fejlesztése. A háromszögek nevezetes vonalai és pontjai. Szerkesztési feladatok. Körív hossza, körcikk területe. Gyakorlati jellegű feladatok, felszín- és térfogatszámításra. A gúla, a kúp és a gömb felszíne és térfogata. A felszín és térfogat kiszámítási módjának biztos ismerete. Síkbeli és térbeli tájékozódás, az eredmények helyes kerekítése. A szögfüggvények alkalmazása kerület-, terület-, felszín- és térfogatszámítási feladatokban. Valószínűség, statisztika Fejlesztési feladatok, tevékenységek Tartalom A továbbhaladás feltételei A valószínűség becslése és kiszámítása konkrét, egyszerű esetekben (számítógéppel is). A valószínűség szemléletes fogalma. Statisztikai adatok és ábrázolásuk (kördiagram, oszlopdiagram). Adathalmazok elemzése (átlag, módusz, medián). Az átlag kiszámítása kisméretű adathalmazok esetén. 2000/95/II. szám INFORMATIKA 9–10. évfolyam Célok és feladatok Az egyén alapvető érdeke, hogy időben hozzájusson a munkájához és élete alakításához szükséges információkhoz, képes legyen azokat céljának megfelelően feldolgozni és alkalmazni. Az iskola feladata: felkészíteni a tanulókat a megfelelő információszerzési, -feldolgozási és -átadási technikákra, valamint megismertetni velük az információkezelés jogi és etikai szabályait. A számítástechnika – beleértve a multimédia- és az internethasználatot is – a könyvtárhasználattal együtt alkotja az informatika tantárgy legfontosabb területeit. A tantárgy célja a korábban megszerzett informatikai ismeretek rendszerezése, a tanulók érdeklődésének ébren tartása az informatika iránt, az informatika korábban megismert eszközeinek, módszereinek és fogalmainak stabilizálása, illetve bővítése, amelyek lehetővé teszik a tanulók helyes informatikai szemléletének kialakítását, tudásuk, alapkészségeik fejlesztését, készségeik alkalmazását más tantárgyakban és a mindennapi életben. Ezen a gyorsan változó, fejlődő területen különösen fontos, hogy a tanulókban kialakítsuk informatikai ismereteik folyamatos megújításának igényét. Az eszközök közül sokoldalúságával kiemelkedik a számítógép, amely újszerű problémamegoldási lehetőségeket biztosít, hálózatba kapcsolva pedig újfajta kommunikációs lehetőségeket teremt, például web, csevegés, e-mail. A kerettantervre épülő helyi tantervnek és tanítási gyakorlatnak a tanulók előzetes ismereteihez és képességeihez kell alkalmazkodnia. A tantárgy célkitűzéseinek megvalósítása során nem a megszokott, hagyományos tantárgyi módszereket kell alkalmazni, hanem a mindennapi életből vett játékos, motiváló, érdekes feladatokra kell építeni. Az informatika oktatásának fő célkitűzései A korszerű alkalmazói készség kialakítása: a számítógépek, az informatikai eszközök lehetőségeit használni tudó tanulók képzése. Az önálló munkára nevelés: a számítógép mint a tanuló tevékenységére azonnal reagáló eszköz, lehetőséget teremt az egyéni ütemű tanulásra, a több gyakorlást igénylő feladatok egyéni feldolgozására. Az informatika társadalomban játszott szerepének felismertetése: az informatika rohamos fejlődése az egész társadalmat átalakítja, s ebben az állandóan változó világban otthon kell éreznie magát a tanulónak. Az informatikai ismeretek rendszeres alkalmazása: az iskolai élet eseményeihez vagy a tantárgyakhoz kapcsolódó feladatok megoldására a tanulók használjanak informatikai eszközöket (dolgozat, előadás, tantárgyi feladatmegoldás, szervezés, tanulás). Az esztétikai készség fejlesztése: a számítógépes produktum külső formájának esztétikus kialakítása. Az informatika etikai és jogi szabályainak megismertetése: tudatosítani a tanulókban az információszerzés, -feldolgozás és -felhasználás etikai és jogi szabályait. A könyvtárhasználat oktatásának célkitűzései között szerepel A felkészítés az információs társadalom kihívásainak fogadására: az információszerzés kibővülő lehetőségeinek felhasználására, az információk elérésére, kritikus szelekciójára, feldolgozására és a folyamat értékelésére. A könyvtárra alapozott önművelés képességének kialakítása, fejlesztése a könyvtári információs rendszer lehetőségeinek felhasználásával. A forrásokat komplex módon alkalmazó tanulási technikák és módszerek kifejlesztése. Az iskolai és más típusú könyvtárak, könyvtári források, eszközök megismertetésével, valamint a velük végzett tevékenységek elsajátíttatásával tudatos, használói magatartás kialakítása. A könyvtárhasználati tudás eszközjellegű beépítése a tanulók tantárgyi képzéséhez, iskolai fejlődéséhez és a mindennapi problémák megoldásához szükséges információszerzésbe és -feldolgozásba. A forrásfelhasználás etikai szabályainak és a normakövetés követelményének elfogadtatása. A különböző társadalmi szerepekbe beilleszkedni, azokat szükség szerint változtatni és bennük hasznosan tevékenykedni tudó személyek nevelése. Fejlesztési követelmények A tanuló ismerje meg és tartsa be a számítógépes munka szabályait, különös tekintettel a balesetek megelőzésére. Legyen tisztában a számítógépes környezet alapvető ergonómiai kérdéseivel, az egészségvédelem lehetőségeivel számítógépes munkakörnyezetben. A berendezésekkel fegyelmezetten, a használati utasításokat pontosan követve dolgozzon. Sajátítsa el 2000/95/II. szám a számítógép-kezelés alapjait, mozogjon otthonosan a számítástechnikai környezetben: felhasználói szinten tudja kezelni a számítógépet és perifériáit. Szerezzen tapasztalatokat az informatikai eszközök és információhordozók használatában. Tudjon információt különféle formákban megjeleníteni; legyen képes a különböző formákban megjelenő információt felismerni. Sajátítsa el az önálló tájékozódás, ismeretszerzés alapjait. Legyen képes a számítógéppel való interaktív kapcsolat tartására, tudja alkalmazni az operációs rendszer és a segédprogramok legfontosabb szolgáltatásait. Tartsa be a programés adatvédelem szabályait. Tudja önállóan használni a hálózatot és annak alapszolgáltatásait. Tudjon kapcsolatot teremteni másokkal a hálózat révén. Ismerje a legalapvetőbb dokumentumformákat, ezeket minta alapján legyen képes megvalósítani, legyen igénye a mondanivaló lényegét tükröző esztétikus külalak kialakítására, különböző formában való megjelenítésére. Tudjon keresni nyilvántartásokban kézzel, adatbázisokban egyszerű keresővel. Legyen képes értelmezni a programok által szolgáltatott válaszokat. Segítséggel ismerje fel az adatok közötti összefüggéseket. Ismerje meg az informatika társadalmi szerepét, a programok használatának jogi és etikai alapjait. Legyen tudatában az öncélú és túlzott informatikai eszközhasználat egészségkárosító, személyiségromboló hatásának (pl. a számítógép-függőség problémái). Tájékozódjon arról, hogy az iskola szakmai irányultságának megfelelő szakmákban milyen szerepe van az informatikai eszközöknek. Igazodjon el a könyvtár tereiben, állományrészeiben, tudja igénybe venni főbb szolgáltatásait. Igényelje az iskolai könyvtár használatát. Alkalmazza a könyvtárhasználat szabályait, és kövesse a könyvtári viselkedés normáit. Tudjon különbséget tenni az alapvető dokumentumtípusok között. Megadott forrásból tudjon információt meríteni. Tudjon egyszerű szótárat, lexikont használni. Az iskolai könyvtár használatán túl szerezzen tapasztalatokat a lakóhelyi közkönyvtárban. Szerezzen tapasztalatokat arról is, hogy az új technológiákon alapuló informatikai eszközök kibővítik a hagyományos könyvtári tájékozódás kereteit.

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes